
PESTE 880 DE OPORTUNITĂȚI DE ANGAJARE ÎN JUDEȚUL ILFOV
AJOFM Ilfov invită persoanele aflate în căutarea unui loc de muncă să profite de oferta actuală a angajatorilor

Agenția Județeană pentru Ocuparea Forței de Muncă Ilfov informează persoanele aflate în căutarea unui loc de muncă faptul că, în această perioadă, angajatorii din județ pun la dispoziție 881 de locuri de muncă vacante, în domenii de activitate diverse, adresate atât persoanelor fără experiență, cât și celor cu calificare sau studii superioare.
Oferta existentă reflectă dinamica pieței muncii din județul Ilfov și interesul constant al angajatorilor pentru atragerea de personal, în special în sectoarele comerțului, serviciilor, logisticii, construcțiilor și asistenței sociale.
Cele mai multe locuri de muncă sunt disponibile pentru următoarele ocupații:
· Muncitor necalificat la demolarea clădirilor, căptușeli zidărie, plăci mozaic, faianță, gresie, parchet – 153 locuri;
· Casier – 101 locuri;
· Manipulant mărfuri – 54 locuri;
· Femeie de serviciu – 45 locuri;
· Îngrijitor bătrâni la domiciliu – 30 locuri;
· Lucrător social – 30 locuri;
· Lucrător comercial – 27 locuri;
· Muncitor necalificat la spargerea și tăierea materialelor de construcții – 25 locuri;
· Încărcător-descărcător – 22 locuri;
· Muncitor necalificat la asamblarea și montarea pieselor – 22 locuri.
În funcție de nivelul de pregătire profesională, oferta este structurată astfel:
· 386 locuri de muncă pentru persoane cu studii gimnaziale;
· 296 locuri de muncă pentru persoane cu studii liceale;
· 130 locuri de muncă pentru absolvenții de școli profesionale;
· 69 locuri de muncă pentru persoane cu studii universitare.
AJOFM Ilfov oferă gratuit persoanelor aflate în evidență o gamă completă de servicii menite să faciliteze integrarea pe piața muncii, printre care:
· informare și consiliere profesională;
· medierea muncii și recomandarea locurilor de muncă vacante;
· cursuri de formare profesională;
· sprijin pentru mobilitatea forței de muncă, în condițiile legii;
· informarea angajatorilor și persoanelor aflate în căutarea unui loc de muncă cu privire la măsurile de stimulare a ocupării.
Invităm toate persoanele interesate să se adreseze Agenției Județene pentru Ocuparea Forței de Muncă Ilfov sau punctelor de lucru din județ pentru informații actualizate privind locurile de muncă disponibile și serviciile oferite.
Date de contact:
Operator de date cu caracter personal nr. 582
Str. Ruginoasa, nr. 4, Sector 4, Bucureşti
Tel.: +4 021 330 20 13; Fax: +4 021 330 20 14
e-mail: ajofm.if@anofm.gov.ro; 
www.ilfov.anofm.ro; www.facebook.com/pages/AJOFM-ILFOV

AJOFM Ilfov – Partenerul dumneavoastră pentru ocupare și dezvoltare profesională.

